Pau Garcia-Milà: «Amb les noves tecnologies serà impossible saber si darrere el treball d’un alumne hi ha esforç o no»\nEducació i tecnologies\n«Caldrà buscar noves maneres de mesurar l’aprenentatge i l’esforç dels estudiants»\n06 de de febrer del 2022. Actualitzada 07 de de febrer del 2022 a les 09:18\nPau Garcia-Milà, emprenedor, cofundador i CEO de Founderz, una escola ‘online’ d’emprenedoria, i professor d’ESADE, va iniciar fa un any un espai a Tik-Tok anomenat ‘En 1 minut’, en què en 60 segons explica noves tecnologies i les seves aplicacions. En un d’aquests vídeos explicava, per a delícia d’estudiants mandrosos, com fer un treball «de qualsevol tema» en un minut gràcies a la intel·ligència artificial. ¿Com? Doncs gràcies a tecnologies com la d’openai.com. Un programa que, a partir d’una petita introducció sobre el tema en qüestió, desenvolupa tot un escrit sobre l’assumpte amb tal habilitat que fins i tot passa la prova de programes que detecten si aquest text és un plagi.\n¿Què pretenia amb aquest vídeo?\nEn primer lloc, donar visibilitat a Openai, una tecnologia que existeix des de fa un any i que des de fa tres mesos ja és a l’abast de qualsevol. Et pots crear un compte gratis i hi tens accés lliure durant un temps. Després potser cobren 5 o 6 cèntims per generar un treball. Volia ensenyar fins a quin punt la intel·ligència artificial pot suposar un canvi de paradigma. I l’exemple del vídeo és en espanyol, amb la qual cosa aprofita menys de l’1% del potencial d’Openai, perquè el 99% del seu ‘playground’ és en anglès. Si s’utilitza l’anglès, el resultat és espectacular, exponencialment millor.\nAcabava dient que els treballs que encarreguen els professors no tenen sentit.\nSí. Amb aquestes noves tecnologies serà difícil comprovar si darrere un treball hi ha o no esforç de l’alumne. Algú pot dir que això de copiar o de demanar que algú et faci un treball ha existit sempre. Però és que ara ho tens en 30 segons i sense demanar res a ningú, és molt llaminer. Ara els professors encara podrien detectar-ho perquè la màquina de vegades escriu ximpleries, però d’aquí dos o tres anys no poden saber qui ha escrit aquest treball. Aleshores tindrem un problema a l’educació perquè el model d’encarregar un treball per fer a casa i després revisar-lo deixa de ser vàlid. Hi haurà nanos que faran un esforç per aprendre i n’hi haurà que sucumbiran a la temptació de deixar que una màquina ho faci en 30 segons. Si nosaltres a la nostra època haguéssim tingut un artefacte que en tres clics ens hagués fet el treball, ¿no l’hauríem utilitzat, per molt responsables que fóssim? Jo crec que sí.\nJo intento avançar-me a això i apuntar que igual no té gaire sentit aquest model i l’aprenentatge i l’esforç, que és l’objectiu de fer fer un treball a casa, hauríem de buscar altres maneres de mesurar-ho. Aquesta tecnologia encara és a les beceroles. En pocs anys haurà avançat infinitament més. Em pregunto com els meus fills demostraran l’esforç i l’aprenentatge, perquè de la manera com ho fèiem nosaltres no tindrà gaire sentit.\nAixò implicarà un canvi en el model educatiu, i com abans ens posem les piles per utilitzar les noves tecnologies a favor de l’educació dels nens, i no deixant que siguin els més vius els que facin trampes, millor.\n¿Quin ‘feedback’ va tenir d’aquest vídeo?\nDes d’alumnes, sobretot universitaris i de batxillerat, que em deien que ho provarien, fins a professors que em deien que per què ho havia ensenyat, que ara els alumnes ho utilitzarien. Jo els deia que això no ho he creat jo, només ho he visibilitzat, i potser alguns estudiants ja ho saben. Per tant, prefereixo que els profes també ho sàpiguen i que s’activin mecanismes per treballar amb la tecnologia a favor i no amb la tecnologia en contra. També vaig tenir ‘feedback’ que en espanyol la màquina és una mica tonta.\nEl nou model educatiu: alumnes preparats per resoldre problemes del dia a dia\nCatalunya estrenarà al setembre el batxillerat per competències\n¿Tecnologies com aquesta poden ser el revulsiu final per canviar el model educatiu?\nAquesta és una de les moltes tecnologies que canviarà el model. A la meva època va aparèixer ‘El Rincón del Vago’, on copiaves treballs, i després la Viquipèdia, que era tallar i enganxar. Això és diferent. És una màquina que no copia, sinó que interpreta i escriu com nosaltres ho faríem. Fa l’esforç per nosaltres, amb la qual cosa no aprenem absolutament res. I aquest és el problema. Que estem despullats. Per això és urgent aplicar aquestes tecnologies a la docència, perquè estiguin a favor de l’educació i no en contra.\nProves d'avaluació TikTok Col·legi


El PDECat proposa evitar que es puguin inhabilitar preventivament els investigats per rebel·lió\nDenuncien que el PP vol aplicar la lògica de la lluita antiterrorista contra polítics no violents\nEl portaveu del PDECat al Congrés, Carles Campuzano, ha denunciat que el PP vol aplicar la lògica antiterrorista als polítics independentistes pacífics. // EFE/Ballesteros\nActualitzada el 07-02-2018 19:34\nHan anunciat que presentaran una esmena al Congrés dels Diputats a la llei que ara preveu apartar de la vida política les persones que estan investigades, fins i tot abans que arribin a judici. El portaveu del PDECat a Madrid, Carles Campuzano, denuncia que s’està aplicant la lògica de la lluita antiterrorista contra els dirigents polítics catalans no violents i que això és profundament antidemocràtic.\nForma part de la idea de venjança amb la que el PP pretén aplicar la justícia. Missatges que posen l’accent en la idea que s’han de castigar les persones que qüestionen democràticament la unitat d’Espanya. Forma part d’una cultura amarada de pur franquisme\nAquest dimarts el grup del Partit Popular al Congrés va proposar que els condemnats per rebel·lió i sedició no puguessin ser indultats. Això impediria que els membres del Govern destituït per l’article 155, entre ells els empresonats Oriol Junqueras i Joaquím Forn, així com Jordi Cuixart i Jordi Sànchez, puguessin rebre cap mena d’indult.\nCiutadans veu innecessària la proposta\nCiutadans veu innecessària la proposta del PP que els acusats de rebel·lió i sedició no es puguin indultar. El portaveu Juan Carlos Girauta assegura que mai no perdonarien la condemna a ningú acusat d’aquests delictes, però que no hi posaran bastons a les rodes.\nEl PSOE i Podem consideren que aquesta iniciativa pretén tapar la corrupció dels populars, ja que la proposta inicial dels socialistes vol frenar els indults continuats del govern del PP als corruptes del seu partit.\n07-02-2018 14:46 AIXECA POLSEGUERA


Muntanyenc: de setembre 2006\nTorno a tancar per vacances\nPer uns dies reposaré de blogs i de la resta del món virtual, per concentar-me a assaborir natura i més natura, molta muntanya i una bona dosi de descoberta.\nMarxo a fer una travessa pels Alps, concretament pels Alps Marítims on no he estat mai, una travessa llarga de 10 o 15 dies que penso abordar sense estrès, però sense pausa. Caminar, caminar i poca cosa més, si tot acompanya.\nEspero trobar colors de tardor, cels de blau intens, aire net, camins milenaris, boscos alegres i estanys que ja comencin a glaçar-se. També espero retrobar la tranquilitat perduda, aquella que cal anar a buscar molt lluny, molt endins d'un mateix.\nI també espero retrobar-vos a la tornada.\nPublicat per Gatsaule a 5:44 p. m. 9 comentaris:\nEl títol no és tant una referència a la primera nevada de la temporada al Pirineu, ja és la tercera que veig, sinó a la primera nevada que em cau al damunt.\nI és que després d'un dissabte de pluja constant i d'un diumenge variable que ens va permetre de sortir a intentar trobar algun bolet, i que vam acabar mullant-nos els peus pels voltants del Santuari de la Quar, semblava que el dilluns prometia alguna cosa millor.\nDe fet, l'error va ser únicament nostre, el bon temps es va estendre per tot arreu excepte per la franja fronterera, que és on vam anar. Vam anar a recórrer la vall de Rialb, prop del parc natural de Sorteny, al nord d'Andorra (fotos de sobre i de sota), on ja s'endevinen els primers colors de la tardor als arbres més alts. A mesura que anàvem pujant i ens anàvem acostant a la carena fronterera (foto de sota), ja intuïem que la cosa no seria senzilla: força neu als cims, vent cada cop més fort, ruixats de pluja, boires,.... Al port de Siguer, el pic de Thoumasset i la grimpada a la carena final (a sota) es veien complicades. El que no passa de segon grau se'ns va posar massa difícil amb la neu, el fort vent i el material estiuenc que portàvem, així que vam preferir arribar-nos fins a la vora de l'Estany Blau, on nevava tant com podia i girar cua.\nTot i el mal temps que podem veure en el mini clip següent:\nTemporal de vent al port Vell\nens vam animar a fer un petit cim, el Turó de Port Vell, 2.489 m, aprofitant que el vent va afluixar una mica. Un recorregut que podeu seguir al mapa de sota, en una vall tranquila i molt bonica (foto de sobre), com tantes valls pirinenques desconegudes, que val la pena de resseguir ara que ja s'acosta amb força la tardor.\nPublicat per Gatsaule a 4:41 p. m. 3 comentaris:\nAquesta tarda he recuperat una tradició antiga, la d'anar a entrenar al Roc de l'Alou pujant caminant des de Berga. A l'anar-hi caminant aprofites per fer l'excursió i per passar pel mur de Sant Joan a treballar una estona els avantbraços.\nFeia molt de temps que no hi anava i l'he trobat molt canviat. Abans ens enfilàvem una mica per tot arreu i fèiem el ruc, ara no, ara pugem vies. Fins i tot la normal (foto de dalt) l'han rebatejat com "nedant t'empaito" (núm. 2 de les ressenyes del Tàndem ). Coses de la modernitat.\nPer començar l'he pujat i baixat per escalfar una mica, fins i tot m'he filmat escalant a l'estil del Paul Preuss:\nRoc de l'Alou, nedant t'empaito (V)\nDesprés ja he baixat al darrera i he pujat les dues vies de 6a: Diadre i Quemasdà. No les comento, això es feina d'en K., però m'han servit per comprovar que la mà esquerre ja va millor i a tornar a disfrutar en solitari.\nPublicat per Gatsaule a 7:43 p. m. 13 comentaris:\nA l'àrea del Codó, sobre Sant Llorenç de Morunys i prop de Coll de Jou, ens vam trobar una colla d'amants de l'escalada, uns més forts i altres més fluixos (com el que escriu), per fer una petita posada en comú.\nLa trobada va servir també per veure diferents estils i formes d'entendre aquesta feina d'enfilar-se per les parets i, tot i que la balança es va decantar clarament cap als escaladors més esportius, almenys el sol es va compadir il·luminant als alpinistes (foto de dalt).\nTambé vam poder veure el mètode K. de valoració de vies, cal dir que bastant relacionat amb el nombre de renecs que va deixant anar, i el sistema PGB d'embenatge i preparació dels dits, que no l'hi va donar el rendiment que esperava, suposo que pel fet d'escalfar en vies de 6b+...\nEn tot cas una experiència ben positiva que esperem que es pugui tornar a repetir ben aviat.\nPels que no vau venir, aquí us deixo un parell de mostres dels "forts", la Sílvia a la via feeling, que encara que no ho sembli és 6b+, i en Mohawk en una altra de grau indiferent (tot és fàcil si és menys de 7a !). Espero que la música de fons no desagradi als protagonistes.\nSílvia a la via feeling (6b+)\nMohawk, a la via camàlic (6c)\nPublicat per Gatsaule a 8:35 p. m. 16 comentaris:\nTres dies, quatre valls, nou cims\nAquest any en fa 30 que vaig pujar al primer tres mil, va ser la Pica d'Estats amb el meu pare i amb l'excusa del centenari del CEC. I aprofitant el número rodó, se'm va acudir que encara no els havia pujat tots: 30 anys pujant tres mils i encara en faltaven, ja seria hora de tancar-ho, no ?\nDe fet, això ja diu prou que no soc un bon col·leccionista, ni de cims ni de res. Però ha estat l'excusa per posar fil a l'agulla i anar per tancar-ho. Així que vaig preparar una ruta per una zona que pràcticament no coneixia, als voltants del refugi de la Soula. A sota de tot hi trobareu el plànol de l'itinerari i un enllaç que et permet descarregar el track de gps.\nDissabte va tocar acostar-se amb cotxe fins el pont du Prat, al final de la carretera de la vall de Louron. Un camí bonic i còmode, primer per fageda (foto de sobre) i després per prats, t'ajuda a guanyar un desnivell de 1.200 m fins al port de la Pez (2.451 m). Resseguint la cresta s'arriba amb comoditat als pics de la Pez i del Puerto de la Pez (3.018 i 3.024 m).\nEn canvi, la cresta que continua cap a l'Abeillé (3.029 m) ja és una mica més complexe (foto a sota) i demana una certa habilitat de grimpar i desgrimpar alguns passos complicats.\nPer baixar cap al curiós refugi de la Soula (foto de sota) hi ha diverses opcions, però la més ràpida és la que cresteja cap al pic de Bacherets (2.878 m) i baixa tota la barrancada fins al refugi (1.690 m), situat al mig d'instal·lacions hidroelèctriques.\nEl refugi és una mica diferent de la majoria de refugis que coneixem, però hi vaig sopar força bé i les habitacions són de 2 o 4 places en lliteres cutres, per 32 € la mitja pensió.\nEl diumenge em vaig enfilar per la vall dels Gourgs Blancs, una vall plena de llacs de tota mena, petits, grans, amb aprofitament o sense, que puja fins al coll homònim. En aquella hora del matí, el llac dels Isclots (foto de sota) estava resplendent i venien ganes de quedar-s'hi una bona estona.\nDesprés del llac du Milieu, per pujar al Belloc vaig haver d'intuir per on podia anar el camí, sobretot per travessar unes barreres rocoses. Després ja només cal endevinar els millors passos per la tartera fins arribar a la bretxa.\nA la bretxa comença una cresta entretinguda per la mala roca més que no per la dificultat dels passos i després d'algun flanqueig aeri s'arriba al cim del Belloc (3.008 m). Des d'aquí, una esmolada cresta (foto de sota) continua fins al cim dels Spijeoles (3.065 m), amb una bonica vista cap a les muntanyes del grup del Perdiguero i Lezat-Crabioules (foto de dalt de tot).\nDel cim dels Spijeoles en tinc un bon record de la seva paret est, una llastra de 300 m de granit boníssim, per on hi passen diverses vies com la del gran diedre (IV-V).\nAquí el temps encara era bo, però els núvols que anaven sortint em van desistir de pujar al Gourdon, on ja vaig estar-hi fa pocs anys, per anar directe al Seil de la Baquo (3.102 m), més una cresta que un cim (a sota, uns alpinistes passant per la cresta).\nPerò el canvi de temps va ser tan sobtat, que al mateix cim em va enganxar una pedregada intensa que em va fer buscar algun racó on aixoplugar-me. Veient que la cosa no parava, finalment em vaig tapar de la millor manera possible per baixar al refugi del Portillón (2.571 m). El camí es va fer llarg però finalment vaig arribar al refugi amb la mínima mullena.\nEs tracta d'un refugi força nou i modern, on vam sopar un menú semblant a l'anterior (sopa i ànec rostit) per 28 € la mitja pensió.\nTot i ploure amb ganes tota la tarda i vespre, el dilluns es va aixecar ben serè i, gràcies a aquestes magnífiques cames d'aquí al costat (modèstia a part, je, je), vaig començar a tirar enrere cap als Gourgs Blancs.\nLa primera intenció era d'anar a buscar la canal de pujada als Gourgs Blancs pel sud (via normal), però el corredor NE va tenir l'atractiu suficient per fer-me canviar d'idea (foto de sota).\nA més, el fet de no tenir gens de neu em permetia de pujar-hi sense piolet ni grampons. No diré que fos fàcil, perquè la roca que surt de sota el gel no és massa sòlida, però almenys permet intentar-ne l'ascensió.\nDe la cresta, vaig pujar a la punta Lourde Rocheblave que té una magnífica vista sobre els Gourgs Blancs (a sobre), per continuar cap als meus darrers objectius, el Camboué (3.043 m) i el Saint Saud (3.003 m), amb una esmolada cresta final (foto a sota). Al fons, sempre present, el massís del Bachimala.\nLa baixada em va permetre de conèixer la vall feréstec de Clarabide, una d'aquelles valls pirinenques tancades i fredes, que queden penjades al capdamunt d'enlloc. Sobre l'estany de Clarabide (foto de sota) pugen diverses vies d'escalada cap als pics de Clarabide i s'entreveuen moltes possibilitats d'obrir-ne d'altres. Potser alguna amb barca...\nAl final d'aquesta vall s'enllaça amb la d'Aygues Tortes, una vall molt bonica i solitària, de la que es diu que és refugi predilecte d'alguns óssos (a la dreta, petjada d'ós).\nAquí retrobo un bon camí, cosa que s'agraeix després d'anar seguint fites des d'ahir al matí. Un bon camí que davalla suau cap al refugi de la Soula i travessa les gorges de Clarabide abans de retornar al pont du Prat.\nAmb la sortida he reduït considerablement la llista de tres mils (me'n queden 12) i, tot i que probablement hauré d'esperar a l'any vinent per tancar-la, almenys serà un estímul més per sortir a muntanya. http://s19.quicksharing.com/v/4762789/soula.rar.html\nPublicat per Gatsaule a 5:05 p. m. 7 comentaris:\nEtiquetes de comentaris: Pirineu Central, Travessa\nNo sé si recordareu la sortida al pic Long (foto superior):\nCrestes del Pic Long\nAquell dia vaig poder enganxar de ple a un isard que travessava una congesta de neu, i l'he aprofitat per fer la primera prova de penjar un video en el Youtube.\nNo dura gaire, uns 15 segons, però a mi m'agrada. I amb els altaveus encesos encara m'agrada més.\nPublicat per Gatsaule a 8:48 p. m. 12 comentaris:\nNova via a l'Aneto\nA la web de Barrabés anuncies l'obertura d'una nova via directa al cim de l'Aneto pel seu vessant sud (foto de sobre, extreta de la pròpia web), que sembla prou interessant:\n355 m, dos primers llargs de V i V+, la resta sobre el IV i sembla que amb bona roca. S'haurà d'anar a provar.\nAvís als freekis: l'aproximació no deu baixar de 3 hores.....\nPublicat per Gatsaule a 10:43 a. m. 3 comentaris:\nEtiquetes de comentaris: Pirineu Central\nUna altra ascensió molt interessant que vam fer a les Dolomites, en aquest cas a la vall de Sappada, fou la volta al pic Chiadenis (a l'esquerra a la foto superior, damunt del refugi Calvi), i la seva ascensió per la via normal.\nL'itinerari, que puja des de l'aparcament superior de la carretera de les fonts del Piave, és un camí molt agradable (foto inferior) que surt en direcció est travessant un bosc mixte de làrix i pícees. Un camí molt ben dissenyat que et porta fins al passo Cacciatori gairebé sense adonar-te'n.\nDes del mateix coll, una ferrata s'enfila cap al cim del Chiadenis, però nosaltres vam preferir d'anar a buscar la via normal, ja prou complicada, abans que embarcar-nos en una ferrata de l'època de la gran guerra.\nPer anar a buscar la via normal, cal flanquejar la muntanya pel vessant nord (foto de la dreta) i anar a buscar l'aresta nord-oest, per on puja un teòric camí que és una llarga grimpada sobre una roca força trencada.\nLes restes de la primera guerra mundial són ben presents al llarg de tot el recorregut, trinxeres, coves, fortificacions, restes de filferro de púes i de material oxidat,..., fins i tot s'hi poden trobar casquets de bala.\nEn l'esquema inferior es pot veure la distribució de les forces austríaques, al nord-oest, i les italianes, al sud-est, i els pocs metres que separaven els dos exèrcits. Pocs metres que es van mantenir durant tota la guerra: després de les primeres razzies, els fronts es van estabilitzar i ja no es van modificar.\nLa tornada la vam fer per l'itinerari 132 que baixa del passo Sessis cap a la carretera tot passant pel refugi Calvi (1/2 litre de cervesa italiana: 2€).\nPublicat per Gatsaule a 5:24 p. m. 2 comentaris:\nCom aquest cap de setmana poca cosa he fet a part de sortir a entrenar, m'agradaria recuperar una de les excursions més sorprenents que vam fer per les Dolomites: el Piccolo Lagazuoi, a les Dolomites d'Ampezzo (foto de sota).\nEs tracta d'un cim de 2.778 m al que també es pot pujar amb telefèric, com passa amb molts cims dolomítics, sobretot dels voltants de Cortina d'Ampezzo. La ruta que vam seguir es pot veure al mapa de sota, primer el sender 402 fins el coll i després el 401 fins el cim.\nPer a qui hi pugui estar interessat, a la base de la muntanya hi ha una magnífica escola d'escalada (Lagazuoi Spitzer Stein), amb 25 vies equipades que van del V fins al VIII- (escala UIAA). La de la foto del costat, és la núm. 10, graduada com a VI-.\nA mesura que vas pujant per un camí molt còmode, les Cinque Torri queden enfonsades (foto de dalt de tot), i al mateix temps s'obre la vista sobre les grans muntanyes de la zona, Civetta, Marmolada, Tofana,... Llàstima que en aquest cas no ens fes un dia magnífic i fins i tot passessin quatre gotes dalt al cim (foto de sota).\nLa pluja no ens va amoïnar massa perquè des de molt a prop del cim, i aquí ve la particularitat d'aquesta muntanya, comença un túnel que travessa tota la muntanya fins pràcticament la seva base (foto de baix).\nAquest túnel, de més d'un quilòmetre de llargada, es pot baixar perfectament tot i l'estretor d'alguns passos. Frontal obligatori i casc més que recomanable pels cops al cap que et vas donant contra el sostre (almenys els alts...).\nSembla ser que, durant la primera guerra mundial, els italians ocupaven la base de la paret i els austríacs el cim. Mentre els de dalt bombardejaven contínuament als de baix, els italians van començar a foradar la muntanya, primer per protegir-se i després amb la intenció de fer fora als austríacs.\nTot i que van aconseguir l'objectiu de foradar la muntanya i sortir als nassos dels centre-europeus, aquests van poder mantenir la posició fins al final de la guerra.\nAixò si, amb milers de morts inútils, com sol passar a totes les guerres.\nPublicat per Gatsaule a 7:34 p. m. 11 comentaris:\n2 de set. 2006\nFerrata dels Racons, Andorra\nNo sé si a vosaltres també us passa, però el tema de la dificultat en les vies ferrades sempre l'he trobat molt relatiu. Per una banda sempre les he trobat perillosíssimes, qualsevol relliscada o despiste tonto es pot convertir en una caiguda de factor 5 o 6 i amb cinta estàtica, però per altra banda les disfruto molt i per penjades que siguin sempre em semblen fàcils.\nLa via ferrata dels Racons, a Ordino, n'és un bon exemple (a dalt, un grup de 3 a mitja via) . Una aproximació pràcticament inexistent (comença a peu de carretera), un desnivell interessant (300 m) i una baixada còmoda, la fan molt aconsellable per anar-hi en una estona tot baixant de fer alguna altra cosa o algun d'aquests dies que entres a Andorra i tens un moment (com vaig fer jo). De cotxe a cotxe vaig trigar una hora justa.\nL'equipament no és excessiu però és suficient, i té un tram força aeri i desplomat que es fa curt (foto superior). Fins i tot en uns metres han tret els graons i no hi ha més que preses artificials i naturals per poder continuar, com veiem a la part baixa de la foto. Cal dir que al capdamunt dels sectors més difícils hi han posat un parell de parabolts per qui vulgui assegurar als que venen al darrera.\nAl link de vies ferrades del blog hi trobareu la ressenya, si no la teniu.\nCom a curiositat de la zona, molt a prop de la carretera i al costat del camí de baixada, han equipat dues vies (foto de baix), una de 5b i una de 6a. La novetat és que estan muntades amb un cable per poder pujar-hi en solitari assegurat amb equipament de via ferrata. Una idea interessant.\nPublicat per Gatsaule a 3:58 p. m. 5 comentaris:\nEtiquetes de comentaris: Andorra, Ferrata


Lleis de Xipre\nSi planifiqueu unes vacances a Xipre , us heu de familiaritzar amb totes les lleis i multes possibles del país. Aquí no hi ha moltes prohibicions, però l'incompliment d'aquestes provoca grans multes i fins i tot sessions judicials. Tot i que hi ha molt pocs agents de policia als carrers de Xipre, el vostre comportament sempre s'observarà a través de càmeres especials. Hi ha molts d'ells al llarg de les ciutats i rutes de la illa. Sàpiga: així que la policia no us acostarà, només en cas de violació.\nQuè pot i no pot ser?\nEls governs locals de Xipre s'ocupen tant dels turistes com dels seus residents. Perquè les vostres vacances no siguin problemàtiques, considerem què està prohibit fer a Xipre:\nEl control duaner no passarà, si entre les vostres coses hi ha fruites, plantes o animals de companyia.\nNo se li permetrà sortir del país de productes que puguin violar drets d'autor (manuscrits, música, etc.). A més, no podeu exportar articles de valor històric que continguin més d'una quarta part de plata (or, perles, etc.).\nXipre ha introduït una llei sobre el tabaquisme. No podeu fumar al carrer, ni a llocs públics. A aquest efecte, hi ha sales especials per a fumadors que es trobaran a les platges , a prop de les estacions d'autobusos, aeroports, etc. Penalitat per infracció - 85 euros.\nEls conductors a Xipre estan prohibits de conduir sense fixar, en estat borratxo, sense assegurança i, per descomptat, no poden superar la velocitat del trànsit. L'import de la multa depèn de la violació, i el càstig es pot decidir a la sala del tribunal.\nLes lleis de Xipre no permeten estacionar el cotxe a la carretera, només en "butxaques" especials. Fina - 30 euros. Si veieu dues línies grogues a l'estacionament, no col·loqueu el cotxe: és per a persones amb discapacitat. La pena és de 10 euros.\nQueda prohibit fer escombraries a Xipre. Sigui on sigui, netegeu-vos després de tu mateix. Especialment a les platges. Si els guàrdies de la costa s'adonen que heu deixat les escombraries, escriviu una multa de 15 euros.\nA Xipre, es prohibeix fer fotos i vídeos quan visiteu llocs d'interès . Especialment es tracta d'objectes religiosos (esglésies, monestirs , etc.). Potser trobareu llocs on podeu obtenir permís per disparar, però no serà tan fàcil. Si s'atreveix a violar aquesta llei de Xipre, llavors per una multa pague uns 20 euros.\nQueda estrictament prohibit fotografiar objectes militars, desfilades, armes i soldats. La violació pot portar-vos a la cort.\nSi decidiu arreglar-los en un lloc públic, utilitzeu paraules dolentes o escupir, almenys, obtingueu una multa de 45 euros. Si realment es comporten indecentment, pot deportar-se.\nNo intenteu subornar o "resoldre el conflicte" en el lloc. Després d'un mínim intent, immediatament serà arrestat i enviat a la cort.\nMuntanyes a la República Txeca\nEls millors restaurants de Mònaco\nPanys de Letònia\nLlacs de Suècia\nAeroports de Suècia\nMuseus del Vaticà\nVaticà - atraccions\nDinamarca: tradicions i costums\nCuina de Luxemburg\nAlbània - vacances al mar\n24 fotografies en les quals Leo DiCaprio és molt genial\nVestits per a gossos\nGairebé com una núvia: Jessica Biel i Justin Timberlake en un casament a Mèxic\nSchnitzel de pit de pollastre\nLavabos de torba per a cases de camp\nCom millorar el rendiment escolar?\nEls millors gerents de Timberland\nPeònies - plantació i cura a l'aire lliure\nQuist ovarian - tractament a base d'herbes\nTanca de policarbonat\nReproducció d'esqueixos de gerds a la primavera\nPantalons curts per a la boxa tailandesa\nDisseny d'un Khrushchev d'una habitació\nAnna Faris i Chris Pratt van anunciar el divorci\nSopa de pollastre amb formatge\nEl color més de moda de la roba de 2016\nAugment de la temperatura corporal sense símptomes


L’equip de l’IES Ramón Cid de Benicarló guanya el premi a la millor història, en la 13a edició d’AMIC-Ficcions 2021 | 7 DIES ACTUALITAT\nInici BENICARLÓ L’equip de l’IES Ramón Cid de Benicarló guanya el premi a la...\nL’equip de l’IES Ramón Cid de Benicarló guanya el premi a la millor història en la 13a edició d’AMIC-Ficcions 2021\nDels 527 participants del territori valencià, la història d’Alexandre Flores, William Foggin i Pablo Pèrez de l’IES Ramón Cid de Benicarló, ha estat guardonada amb el Premi a la Millor Història del País Valencià\nJosep Ritort, secretari general de l’AMIC i Laura Mesalles, responsable de comunicació de l’AMIC\nLa tretzena edició del concurs literari AMIC-Ficcions ha anunciat ja els seus guanyadors de la Comunitat Valenciana. Els finalistes i professors han seguit l’acte de lliurament de premis de la 13a edició a través de la plataforma Zoom a causa de la situació excepcional per la crisi del coronavirus.\nL’acte ha comptat amb la participació especial d’Immaculada Àngel Carbonell, de la Direcció General de Política Lingüística de la Generalitat Valenciana, que ha encoratjat als alumnes a seguir amb el procés creador i el goig i el plaer de ser lectors, i celebra el lliurament de premis com la festa de la creació.\nÀngela Carbonell – Direcció General de Política Lingüística de la Generalitat Valenciana\nAlexandre Flores, William Foggin i Pablo Pérez de l’IES Ramón Cid de Benicarló, han rebut el premi a la Millor Història del País Valencià i Millor Història de Castelló, en la 13a edició del concurs AMIC-Ficcions amb la història presentada sota el pseudònim WPA. El jurat ha considerat que, el relat anomenat “Memento mori”, mereixia la primera posició del País Valencià , d’entre els 527 participants, perquè “el text transita a cavall entre les històries policíaques i les llegendes més sòrdides carregades d’enigmes. Fa una molt bona mixtura entre el suspens i el misteri i ha sabut descriure amb bona ploma el gust de la por”.\nEl premi a la Millor Història d’Alacant ha estat per Martín Casado Blanco, sota el pseudònim Marcas, de l’IES Cayetano Sempere d’Elx. El seu relat “Ocells negres i un misteri entre guerres” ha estat qualificat pel jurat per “l’excel·lent creació d’una atmosfera inquietant i tèrbola, amb imatges impactants, en un interessant context històric de la Itàlia feixista, i per la capacitat d’escriure una trama mesurada i amb una bona creació d’expectatives que atrapa el lector fins al final”.\nEl premi a la Millor Història de València ha estat per Gerard Tamarit Serrano, sota el pseudònim Gerard Tamarit, de l’IES Massamagrell. El jurat ha considerat que el relat “Semper Fidelis” mereixia el guardó per “una aventura de bons i dolents molt ben tramada i amb un ritme trepidant que t’obliga a llegir sense aturar-te. Molt bon ús del temps i de la tensió argumentativa així com un final obert que convida al lector a imaginar i, sobretot, a demanar més”.\nTambé s’han fet entrega dels segons premis de cada província del País Valencià. En la Segona Millor Història d’Alacant hi ha hagut un empat entre dos grups. D’una banda, s’ha endut el guardó el grup sinaloego, integrat per Elena Reig Moncho, de l’IES Andreu Sempere d’Alcoi, “per l’excepcional originalitat d’un relat que t’atrapa des de l’inici, unint perfectament el gènere de misteri amb l’art. Una història pertorbadora, la qual combina magníficament la visió de l’inspector i assassí, amb un final inesperat”.\nIsabel Celades Mas – IES Professor Broch i Llop de Vila-real\nD’altra banda, també s’ha premiat al grup candd.7, integrat per Candela Torrecilla Ortiz, de l’IES Cayetano Sempere d’Elx, per “saber abordar un tema difícil i portar-ho a la ficció donant-li visibilitat sense caure en estereotips i per la bona descripció amb diversos punts de vista que ajuden a millorar la perspectiva sobre el tema”.\nEn la Segona Millor Història de Castelló s’ha guardonat a Angela Monzonís Olmedo i Claudia Usó López, del grup Tombastossals, del Centre Privat Torrenova de Betxí, per “la bona descripció amb un bon ús de les diverses perspectives, per la capacitat d’atrapar al lector posant-ho en la pell del protagonista i la sensibilitat a l’hora de crear les atmosferes on es desenvolupa l’acció“.\nLa Segona Millor Història de València ha estat per María Yu García Muñoz, del grup gmariayu de l’IES Laurona de Llíria. El jurat ha considerat que el seu relat mereixia el guardó “per l’excel·lent creació d’un entorn oriental i la fluïdesa en la narració amb salts temporals on l’escriptor aconsegueix combinar una narració d’aventures, màgia, amor i faules”.\nPer últim, enguany s’ha ampliat el reconeixement al professorat per províncies. El premi al Professor/a més motivador d’Alacant ha estat per Ascensión Alted Mira de l’IES\nCayetano Sempere d’Elx. La Professora més motivadora de Castelló ha sigut Isabel Celades Mas de l’IES Professor Broch i Llop de Vila-Real i el premi a la Professora més motivadora de València ha estat per Susanna Carbonell de la Secció de l’IES de Massamagrell a Museros.\nFinalment, d’entre aquests tres s’ha premiat a la Professor/a més motivador del País Valencià, que ha estat per Ascensión Alted Mira de l’IES Cayetano Sempere d’Elx.\nDades de participació de Ficcions 2020-2021\nL’AMIC, Associació de Mitjans d’Informació i Comunicació, representa a més de quatre- centes setanta publicacions en paper i digitals fortament arrelades arreu del territori, que conjuntament arriben a una tirada en premsa escrita en paper de més d’1.200.000 exemplars, mentre que en digital superen els 14.000.000 d’usuaris únics mensuals.\nArticle anteriorCàlig adquireix un nou tractor per la Brigada d’Obres\nArticle següentAl voltant de Morella (2na galeria)\nL’Institut Ramón Cid de Benicarló finalista del Concurs Literari Ficcions


autorentat* / autorentatge* — Fitxes CDLPV\nautorentat* / autorentatge*\nD’acord amb els criteris de l’ús del guionet de l’Institut d'Estudis Catalans (Documents de la Secció Filològica, III), és una paraula composta amb la forma prefixada auto-, que significa —a banda del ‘mateix’ primari— ‘relació o connexió amb l’automòbil’ (diec, auto-), i s’ha d’escriure, per tant, sense guionet, tal com autobolquet, autoescola, autopista.\nEn el cas que consideràrem —hipòtesi falsa, exposada només per a aclarir totes les possibilitats— que la paraula està composta per dos mots catalans (subst.+ subst.), és a dir, auto seria en aquest cas el mot automòbil (entrada auto del diec), pertanyeria al grup de les excepcions en la composició de mots: quan el segon element comence per r, s o x i el primer acabe en vocal; i s’hauria d’escriure amb guionet. Però, cal tenir en compte que açò és una reflexió hipotètica basada en el fet que la forma auto és substantiu i forma prefixada alhora.\nDe totes formes, caldria plantejar-se la forma autollavat / autollavatge, adaptada a la diferenciació semàntica en valencià entre rentar i llavar. Les formes més comunes en Internet (Google; consulta: 27.02.2009) són, en ordre decreixent, autorentat (6.770), autollavat (2.400), autorentatge (97), autollavatge (0).\nØ diec, dval, gdlc.


▷ ⭐Definició de limítrof⭐ - Significat, Exemples i Sinònims\nelcorrector.cat » Definició de limítrof\nDefinició de limítrof\nara pots trobar La definició i nombrosos exemples de com utilitzar la paraula limítrof, en aquesta selecció de correccions ortogràfiques pots trobar com es pot usar en un context real aquesta paraula i fer servir un dels sinònims que et proposem de la llista completa que pots trobar aquí a més veuràs la seva Definició perquè et sigui molt més simple comprendre què significa limítrof.\nAdjacent, s’aplica especialment al territori que és tocant als límits o fronteres d’un altre territori.\n¿Cóm es diu limítrof en castellà? / ¿Cómo se escribre y se dice limítrof en catalán?\nSi vols aprendre com s’escriu en castellà limítrof has de entendre que la seva traducció és limítrof pots trobar en la nostra lloc web més exemples en català perquè et sigui més simple contextualitzar-la en castellà.\nExemples de com utilitzar limítrof\nPer Polònia passa la zona limítrofa que separa el clima càlid i plujós del clima boreal, de neus i boscos (de conformitat amb la classificació de Koppen-Geiger).\nLa mesura té lloc a […] mig d’un conflicte limítrof amb Costa Rica que […] va instar a Nicaragua a enviar tropes al riu Sant […] Joan, que conforma la major part de la frontera sud amb Costa Rica.\nEl grau de deteriorament a causa del retard mental varia àmpliament des retard amb profund […] deteriorament fins retard lleu o limítrof.\nRepública Dominicana […] va reobrir el comerç limítrof amb Haití després […] de l’aparent estabilització del brot de còlera que […] va acabar amb la vida de gairebé 300 persones, segons declaracions del ministre de salut.\nÉs possible que li hagin dit que […] pateix diabetis limítrof si té una de […] dos mesuraments.\nHaryana, limítrof amb la capital nacional per tres costats, té un bon emplaçament per a establir qualsevol […] indústria.\nEn oceà obert, atès que està […] localitzada prou […] allunyada de les illes i de la altament variable regió limítrofa aquest on té lloc un fort règim d’aflorament […] costaner (encara que [. ..] hi interaccions amb aquest règim).\nAixò també s’aplica quan s’hagi de instal·lar el […] mateix sòl en un espai limítrof.\nEls arbres aïllats, els arbres en pequños […] […] grups i en línia no s’inclouran en la superfície forestal i la superfície que ocupen s’inclourà en la superfície limítrof.\nCom que és una regió limítrofa amb la UE, amb […] fronteres poroses i infraestructures deficients, el suport a la cooperació regional […] en temes relacionats amb la migració revesteix especial importància.\nÉs molt subtil la línia limítrofa entre la realitat […] i la falsedat i només des de la distància és possible avaluar precisament on […] comença el procés de la corrupció.\nLa troica […] va reunir els principals partits albanesos i els va instar a votar a favor de la ratificació del tractat limítrof, cosa que va fer la majoria d’ells.\nD’altra banda, una tendència més recent fa a […] els que transiten per un període breu (unes […] setmanes) en un país limítrof de primer asil […] abans de seguir camí a un altre país.\nAquest informe abordarà detalladament el pla d’acció […] per a Albània i la regió limítrof.\nLes persones que […] tenen personalitat limítrof sovint creuen que […] les cures que van rebre durant la infància van ser […] insuficients i, per tant, busquen incessantment més atenció dels altres en la seva etapa adulta .\nAquesta és la situació que regna en alguns països del […] Àsia sud-oriental, on arriben molts refugiats que només transiten per un període […] breu al país limítrof en qüestió.\nLa sort d’aquestes joves és encara més difícil ja que són portades fora del seu […] país, cap a la limítrofa Índia, on es […] veuen obligades a fer el carrer.


TUMATEIX LLIBRES, parlem de llibres.: CICATRIZ de Juan Gómez-Jurado\nA Simon Sax no li anaven massa bé les coses, tot i ser molt llest i haver inventat un programa que el podria fer molt ric, fins ara no ha trobat inversors i ja gairebé no li queden mobles per vendre per tal de mantenir-se a ell i al seu germà, que té síndrome de Down. La seva sort canviarà quan ell i el seu soci, i millor amic, aconsegueixen fer un tracte per tirar endavant el seu projecte. Segurament serà l'última oportunitat per aconseguir el que han buscat durant tants anys, però una dona es creuarà en el seu camí.\nPotser hauria d'haver-li preguntat per la cicatriu, potser no ho va fer perquè no volia saber-ne la resposta.\nLes parts on ens relata el passat de la noia de la cicatriu estan en tercera persona, però les parts de l'actualitat estan escrits en primera persona, relatades per un Simon a qui li costa força relacionar-se amb els altres, un noi molt llest i sensible que bloqueja els records que li fan mal i busca algú amb qui trencar la solitud dels genis. Això ens el fa proper, i ens fa posicionar de seguida a favor seu.\nEl que comença com una biografia d'Steve Jobs es va embrutant amb la màfia russa, assassinat, segrest... L'autor ens dona molta informació sobre els protagonistes, sobre el seu passat, sobre les seves famílies, però això només ens crea més incògnites. Va deixant portes obertes i intrigues, i la tensió va augmentant a mesura que el llibre avança.\nEstà molt ben escrit, és un d'aquells llibres on les paraules rellisquen amb facilitat i això sumat al suspens i als moments de tensió, fa que t'empassis el llibre sense adonar-te'n.\n"Joder, en qué hora me daría por meterme en esa página a buscarme novia."\nEtiquetes: CRIM i MISTERI, edicionesB, Juan Gómez-Jurado\nJa el tenia a la llista de lectures pendents, has fet que pugi uns quants llocs :)\n7 de gener de 2016 a les 11:40\nAquesta cicatriu és molt intrigant. Però em sembla que de moment el deixaré passar. Reis ha vingut carregat, i la pila no fa més que augmentar i augmentar... i a sobre tu hi contribueixes! Tinc llibres pendents per dos anys de lectura, si vaig al ritme de l'any passat, sense exagerar. Evidentment, al llarg de l'any n'entraran 30 o 40 més, que ens coneixem. Així que començarem l'any dient NO, probablement sigui una paraula molt repetida...\n7 de gener de 2016 a les 17:34


Surten a la venda les entrades per l’estrena del nou espectacle de Gospel Viu | Ràdio Palafolls\nHome Cultura Surten a la venda les entrades per l’estrena del nou espectacle de Gospel Viu\nMarc Ferri , gener 15, 2020\t / 558 0\nEl proper dia 3 de febrer a les 7 de la tarda el grup palafollenc Gospel Viu farà l’estrena de Vida, el seu no espectacle. Una estrena esperada que s’oferirà dins el cicle Tardes en el Palau que organitza la Fundació Orfeó Català- Palau de la Música.\nSegons el grup Vida representa un pas endavant cap a un nou concepte i evolució del gòspel al nostre país. Ja fa unes setmanes el grup explicava que abandonaria el repertori del gòspel nord-americà i que el nou espectacle del grup beu del gòspel català, i cantat en català, que pren com a base un repertori d’una de les bandes de rock catalanes més importants.\nUn repertori que “fa una litúrgia terrenal, real, social i tremendament personal, que toca l’ànima”.\nLes entrades per l’estrena ja estan a la venda a un preu de 25€ a través del web del palau de la música. Per veure el nou espectacle prop de casa haurem d’esperar al juny quan està confirmat el concert de Gospel Viu a l’Espai Sant Jordi de Pineda de Mar.\nDesprés de més de 15 anys d’història, la formació palafollencs ha protagonitzat 5 espectacles; Marching to freedom (2oo3), The New gospel X-perience (2005), Spirituals (2008), Non stop Gospel (2012), Reload (2016) i ara Vida que serà el sisè espectacle i que ja té els primers concerts tancats.\nBlanes és la localitat propera amb més habitants\nMarc Ferri, maig 7, 2017


Ingressa a presó un home reclamat per quatre jutjats | Diari de Tarragona\nIngressa a presó un home reclamat per quatre jutjats\nVa ser detingut després d’entrar a robar en un restaurant de Flix. Dies abans l’havien fet fora del castell\n05/05/2021 11:12 | Actualizado a 07/05/2021 15:00\nUn home de 37 anys i veí de Barcelona va ingressar a presó ja que tenia quatre ordres de detenció. Va ser detingut a Flix com a sospitós d’haver entrat a robar en un restaurant de la localitat. La nit del 27 d’abril va saltar l’alarma de l’establiment, situat a peu de la carretera C-12. El vigilant municipal i una patrulla de Mossos van anar al lloc. Van veure la porta i la finestra forçades. De dins, el lladre s’havia emportat begudes alcohòliques i menjar.\nEs van visionar les imatges de les càmeres de seguretat. El vigilant municipal va reconèixer el lladre perquè era el mateix que havia fet fora el dia anterior del castell després d’haver saltat l’alarma. I portava la mateixa vestimenta.\nFinalment, el dia 29 una patrulla de Seguretat Ciutadana de la comissaria dels Mossos d’Esquadra de Móra va localitzar el sospitós caminant per Flix, per la qual cosa va procedir a la seva detenció acusat d’un delicte de robatori amb força en establiment. Van quan comprovar el nom, van veure que tenia tres ordres judicial de recerca i detenció i una recerca de detenció i ingrés a presó, totes per jutjats de Barcelona. Després de passar pel Jutjat de Falset, va ingressar al centre penitenciari.


Dinou autònoms coneixen les principals novetats fiscals per al 2015 en una xerrada al CTC - Notícies de l'Ajuntament de la Vila de Masquefa\nDinou persones van assistir, dilluns, a la darrera xerrada gratuïta del cicle formatiu per a emprenedors, empreses i comerços d’aquest any 2014. La sessió, que va tenir lloc al centre tecnològic, va girar entorn als diferents aspectes fiscals i comptables que els autònoms han de conèixer per al bon funcionament dels seus negocis.\nLa xerrada va proporcionar als assistents informació molt pràctica. A més de tractar aspectes com l’IVA, l’IRPF i altres relacionats amb la facturació dels autònoms, també va servir per posar-los al dia de les principals novetats fiscals previstes per a l’any 2015 que afecten les persones autònomes i les societats mercantils.\nEls participants van fer una valoració molt positiva de la iniciativa i van sol•licitar que aquesta formació s’ampliï amb una nova sessió. De fet, la regidoria de Promoció Econòmica de l’Ajuntament ja està treballant en un nou cicle gratuït de xerrades, jornades i tallers per a l’any 2015. Amb aquestes accions formatives –una cada mes- es vol ajudar els emprenedors, les empreses i els comerços a formar-se i reciclar-se i, així, disposar de més eines per ser més competitius i poder plantar cara a la crisi.\nAquest 2014 s’han fet sessions sobre aparadorisme, tècniques d’embolicat de regal, networking per a persones amb esperit emprenedor, creació de blogs de negocis, l’ús de les xarxes socials en la difusió i promoció dels negocis, màrqueting amb pressupost reduït, manipulació d’aliments o els requisits mínims exigibles als establiments, a més d’aquesta darrera xerrada sobre els aspectes fiscals i comptables que han de conèixer els autònoms sobre els seus negocis.\nCategoria: TICPer Ajuntament de Masquefa 26/11/2014


Notícies - Aquest cap de setmana comença l'horari d'estiu\nEl canvi d'hora de març de 2020 té lloc la matinada de dissabte a diumenge\nEl canvi d'hora de març del 2020, aquest cap de setmana / Foto: CC0\nL'horari d'estiu comença aquest cap de setmana a l'Estat espanyol. El canvi d'hora de març del 2020 tindrà lloc la matinada d'aquest diumenge quan s'hauran d'avançar els rellotges una hora. Per tant, quan les agulles marquin les dues de la matinada, s'hauran d'avançar fins a les 3. Al país, el canvi a l'horari d'estiu sempre es produeix la matinada de l'últim diumenge de març que, enguany, cau en 29.\nLa modificació horària de primavera es fa de manera harmonitzada a 80 països del món i, amb el canvi, s'inicia el període dels mesos d'horari d'estiu del 2020.\nLa Generalitat de Catalunya informa que, davant la situació de confinament de la ciutadania per frenar la propagació de la COVID-19, l'Oficina per a la Reforma Horària i el Consell Assessor per a la Reforma Horària fa unes recomanacions. El motiu és que l'adaptació al nou horari d'aquest cap de setmana 'pot ser més llarga de l'habitual' per la 'disminució de les rutines socials, de l'exposició a la llum solar i de l'activitat física'.\nPer això, es recomana:\nProcurar mantenir horaris regulars per ajudar a regularitzar el ritme del rellotge intern i afavorir el son.\nEl 2021, data prevista per l'últim canvi d'hora\nLa Comissió Europea va acordar que el 2021, per tant l'any vinent, se suprimiria el canvi d'hora a tota la Unió Europea, entre altres raons, pels efectes negatius que aquest canvi suposa per a la seva salut, l'increment d'accidents de trànsit i el poc estalvi energètic que genera avui dia.


Trobada de muralistes d'street art a la Manreana | Notícies | SomGarrigues\nDijous, 24 de de març de 2022 - Redacció / Juneda\nTrobada de muralistes d'street art a la Manreana\nHavia de tenir lloc el 19 i 20 de març però es va traslladar al 26 i 27 per les condicions meteorològiques. Aquesta primera edició la protagonitzen quatre artistes.\nLa Manreana Parc, situada al terme de Juneda, acull aquest cap de setmana la primera trobada de muralistes d'street art, sota el nom de “13 comarques”, ja que la intenció és que els artistes participants plasmin totes les comarques de la província de Lleida al llarg dels tres anys en què es preveu que es faci la trobada. De moment, la primera edició la protagonitzaran quatre artistes, que il·lustraran quatre comarques a les parets del recinte: Cactus Soup farà les Garrigues, Llukuter el Segrià, Kamma Marlo el Pla d'Urgell i Swen Art el Pallars Sobirà.\nLa iniciativa s’havia de fer el cap de setmana passat, però les previsions meteorològiques van fer que s’ajornés al següent. L'organitzen, a més de la mateixa Manreana, les artistes visuals Lily Brick i Laura Justribó i compta amb la col·laboració del Patronat de Turisme de la Diputació de Lleida. Prèviament, els muralistes han visitat les respectives comarques amb la col·laboració de les diferents oficines de Turisme dels consells comarcals, amb la idea de copsar-ne l'essència i els principals actius i poder-los plasmar posteriorment al mural.\nLa mateixa organització ha convocat un concurs per a joves muralistes menors de 18 anys, amb la idea de donar l’oportunitat als que comencen. La persona escollida rebrà una formació per part de Lily Brick i podrà fer un cinquè mural al costat dels artistes consolidats, amb tècnica i disseny lliures.\nEn paral·lel a la trobada, la Manreana obrirà igualment tots els espais, com cada cap de setmana, i a la tarda hi haurà visita guiada a la granja.


Dissenyant el Puçol del segle XXI | Valencia Extra\nAl setembre s’adjudica la redacció de tres projectes destinats a millorar l’accessibilitat i la circulació\nAl setembre s’adjudica la redacció de tres projectes destinats a millorar l’accessibilitat i la circulació a través de Puçol, així com requalificar a ús residencial la parcel·la que ocupava la factoria de Cointra. La rotonda en l’encreuament entre el Camí Mangraners i el Camí Llíria, l’obertura d’una ronda en el municipi a l’enllaçar les avingudes Mercé Rodoreda i Corts Valencianes, i la creació de zones verdes en l’espai de Cointra. Tres projectes que l’Ajuntament començarà a fer realitat en 2018.\nEl primer projecte és la creació d’un accés des de la CV-3307 a la zona residencial de la Barraca sobre el barranc Pascual, ja siga pont o rotonda, i s’adjudicarà a principis de setembre.\nLa intenció de l’Ajuntament és, a l’enllaçar Mercé Rodoreda amb l’avinguda de les Corts Valencianes, “obrir una ronda que permeta circular amb facilitat al voltant del nucli urbà de Puçol”, explica Ana Gómez, regidora d’Urbanisme. Es tracta d’un objectiu llargament esperat que, després de 9 anys, es va a dur a terme: “la Confederació Hidrogràfica del Xúquer no permetia cap actuació a menys que es realitzara la desviació de les aigües que circulaven pel barranc”, una cosa que va canviar el passat 6 de juliol al finalitzar unes obres que es van demorar a causa de la crisi econòmica i que dirigeixen el llit al barranc del Puig.\nEl segon projecte, per a millorar el trànsit en l’encreuament entre el Camí Mangraners i el Camí Llíria, consisteix a dissenyar una solució viable econòmicament i que en principi pareix estar clara: “Pretenem construir una rotonda que regule la velocitat, ja que hi ha molt de trànsit en aqueixa via però cap element que el regularitze”, apunta la regidora.\nEl tercer projecte es refereix a l’àrea que ocupava l’antiga fàbrica de Cointra, hui per hui una parcel·la d’ús industrial que se situa al mig d’un espai urbà. L’Ajuntament pretén canviar l’ús de la parcel·la a zona residencial, la qual cosa suposa redactar un pla de reforma interior que modifique el Pla General d’Ordenació Urbana en la zona de la factoria. El pressupost per a redactar aquest projecte és de 37.500 euros.\n“És necessària una ordenació detallada que estudie la seua relació amb l’entorn i que plantege tant les connexions viàries com els equipaments d’acord amb la posició que ocupa respecte a la resta de la població”, assenyala l’alcaldessa Lola Sánchez. Una tasca d’aquest calibre implica la intervenció de molts tècnics i nombrosa documentació. “La nostra intenció és evitar que una zona industrial quede al mig d’una zona urbana, perquè Puçol ja disposa de dos polígons dedicats a aquesta comesa”.\nUna vegada redactat el projecte, s’iniciaran els tràmits amb Conselleria: “l’organisme competent de l’administració autonòmica s’ocuparà de supervisar-lo i aprovar-lo”.\nDesprés de la pertinent autorització, es durà a terme la reordenació de l’espai a través de la proposta que s’aprove des de l’Ajuntament, d’acord amb els propietaris de la parcel·la on se situava Cointra. “Allò que està clar és que s’obriran nous vials i es crearan zones verdes per a tots en aquesta zona”, finalitza Lola.


GAUSSIAN 09 Rev B.01 (21/12/2010)\nDisposem de l'última versió del programa de càlcul GAUSSIAN09. Es tracta de la revisió B.01.\nHi ha tres versions compilades: 32 bits, amd64 i em64t. Feu module avail per veure-les:\ng09_B.01, g09_B.01_opteron i g09_B.01_EM64T\nMOLT IMPORTANT. A partir d'ara, no cal especificar ni -32 ni -64, l'script pren per defecte la millor opció (la majoritària per a cues híbrides amd i em64t) per a cada cua. La correspondència amb les cues és:\ndefecte al fer g09.pl\nÉs a dir, si feu:\ng09.pl -q qdynamics7 -n 8 input.dat ./ S'agafa com a defecte la versió de EM64T\ng09.pl -q qgetab1 -n 4 input.dat ./ S'agafa com a defecte la versió de AMD64\ng09.pl -q transmet1 input.dat ./ S'agafa com a defecte la versió de 32 bits\nHeu de tenir present aquesta informació perquè us podeu trobar problemes de compatibilitat entre els checkpoints en alguns casos entre AMD64 i EM64T. Entre 32 i 64 bits, com ja sabeu, no hi ha res a fer: els checks són incompatibles. Atès que cada vegada són més reduits els càlculs de 32 bits per la qual cosa he cregut que aquesta opció és la més important. Si useu -64 rebreu un missatge d'error:\nDon't use "-64" because the 32/64 bits selection is authomatic for g09\nSi per aquelles coses voleu usar la versió antiga, només cal que feu:\ng09.pl -v A.02 -q qdynamics7 test.dat ./\nLa versió de 32 bits pot córrer a totes les màquines, i que en màquines de 64 bits poden córrer la AMD64 i la EM64T malgrat que és més efectiu usar per a cada màquina la versió adequada. Sempre podeu modificar els arxius script.pl per seleccionar el mòdul que vulgueu.\nFinalment, en el següent pdf trobareu les diferències entre les revisions A.02 i B.01:\nChanges between Gaussian09 revisions A.02 and B.01


El Principat té les taxes universitàries més altes de tot l’Estat\nBarcelonaCatalunya és la comunitat autònoma amb les taxes universitàries més altes de tot l’Estat. La novetat és que ho és des de tots els punts de vista, perquè aquesta realitat es repeteix independentment dels estudis. Per exemple, mentre que el grau més barat de Catalunya costa 1.516 euros l’any –és el d’humanitats–, estudiar la mateixa carrera a Galícia costa gairebé 1.000 euros menys –amb 591 euros és el lloc més barat de l’Estat–. Així ho mostra l’informe '¿Por qué precios tan distintos? Precios y tasas en las universidades públicas en España, curso 2016-17', presentat aquest dimecres per l’Observatori del Sistema Universitari (OSU), un observatori independent format per membres de diferents universitats catalanes.\nAixí, el Principat ostenta el rècord de tenir la carrera amb el preu més car: medicina. Estudiar-la a Andalusia costa 757 euros l’any –allà totes les carreres tenen el mateix preu–, però a Catalunya el preu puja fins als 2.372 euros. És a dir, més del triple. De fet, la segona i la tercera comunitat més cares es troben a una diferència considerable: a Castella i Lleó costa 1.815 euros i a Madrid 1.693 euros.\nSi s’observa per àrees, Catalunya torna a situar-se al capdavant dels preus més cars, en tots els àmbits. No és només en el camp de les humanitats o en el de les ciències de la salut. Per exemple, Extremadura és la comunitat amb els preus més baixos en ciències socials i jurídiques (619 euros), mentre que Catalunya és la que té el preu més alt (1.516 euros). En formació de professorat, Galícia té els preus més baixos (591 euros) i Catalunya els més alts (1.516 euros); en ciències experimentals Catalunya té la taxa més elevada (2.146 euros) i Andalusia la més baixa (757 euros) i en enginyeria i arquitectura, Catalunya la més alta (2.372 euros) i Andalusia, novament, els preus més baixos (757).\nDavant de la rotunditat de les xifres, l’OSU alerta de la gran diferència de preus entre comunitats, especialment perquè els funcionaris de les universitats “cobren el mateix” arreu. “No creiem que les comunitats amb els preus més elevats donin un millor servei”, ha apuntat Oriol Arcas, membre de l’observatori, que afegeix que apujar preus és una decisió de cada govern que des de l’observatori no saben “per què està motivada”.\nFonts de la secretaria d’Universitats i Recerca de la Generalitat consultades per l’ARA asseguren que comparar els preus de les taxes universitàries entre les diferents comunitats és “comparar peres amb pomes”, perquè Catalunya té un sistema de preus “diferent” en ser l’única que disposa de beques pròpies. Són les anomenades beques d'equitat, que actuen com a bonificacions que es tornen després de la matriculació depenent de la renta de l’estudiant. Aquest curs el 44% dels universitaris catalans han comptat amb una beca d'equitat, segons el Govern.\nSigui com sigui, l’informe subratlla que la mateixa diversitat de preus, a Catalunya també és on és més alta de tot l’Estat. Humanitats acostuma a tenir el preu més baix i les ciències de la salut el més car, però el diferencial a Catalunya és de 856 euros per curs, per sobre dels 791 euros de Castella i Lleó o els 724 de l’Aragó.\nEls màsters també\nEl patró dels graus es repetix de manera similar amb els màsters. Entre els que són “habilitants” –els necessaris per exercir una professió– el més car s’imparteix a la Universitat Carlos III de Madrid (4.968 euros l’any). Mil euros menys costa el màster no habilitant més car, que s’imparteix a Catalunya per un preu de 3.952 euros.\nLes diferències entre els preus de graus i màsters a les universitats espanyoles és, per tant, molt alta. Només Castella-la Manxa aplica el mateix preu als graus i als màsters i, per això, és previsible que el cost dels estudis superiors canviï amb el nou model 3+2 –tres anys de grau i dos de màster–. El Govern, però, insisteix que vetllarà perquè no suposi un encariment.\nUniversitat taxes universitàries graus Master medicina preu


Ahir vaig estar per Poblenou, al barri del meu amor, on el vaig conèixer. Tot i que ell no hi era. Però feien el festival d´Arts escèniques de la tardor, i amb els Davids vam anar a dos espectacles que feien al Centre Moral del barri. Es una mostra gratuïta de teatre més bé alternatiu, i pots veure diferents obres a varis locals del barri i de dia fan alguns pel carrer. Els dos espectacles que vam veure eren d´un sol actor, tipus clown/monòleg. Jo no hi vaig acabar d´entrar, però potser perquè tenia el cap a una altra banda per variar. Després feien una festa al CEntre Cívic que no estava gaire animada la veritat.\nI aquesta tarda ja tenia el Bernat a casa. Cap a les quatre ha trucat, i ràpid ha vingut. M´ha parlat una mica del casament, però després m´ha donat la sensació que venia a mi per desfogar el seu sexe i prou. Potser ha estat només perquè en el fons estava una mica picada perquè no ha volgut veure´m durant alguns dies, tot i que ell ha dit que no havia pogut que era diferent. Quan estàvem abraçats al llit tenia ganes de fer-li moltes preguntes,però no he estat capaç. M´angoixava perdre´l. Cap a les onze ha marxat. M´ha dit que preferia anar a dormir a casa seva perquè no portava roba per demà. I ha marxat. I jo no sé per què m´ha agafat la plorera, he pensat que s´estava cansant de mi, i no parava d´olorar el seu coixí i abraçar-me a ell com si així no pugués perdre´l. M´he adormit una mica, i m´ha despertat la trucada del Roger. Volia saber si havia sopat. I això que eren més de les dotze. Aquest també fa uns horaris. Li he dit que no tenia gana, i ell com si res s´ha presentat amb una pizza a casa. M´ha dit que tenia ganes de veure´m i que com m´havia trobat tan estranya al telèfon. Hem menjat la pizza, però ha tornat a treure el tema que em trobava trista, i llavors m´ha agafat per plorar. No podia explicar-li les meves penes a en Roger, seria ser cruel. Li he dit que no podia explicar-li, i llavors s´ha enfadat, que semblava mentida, que no li tenia confiança. Total que ha marxat com emprenyat. Quin dia! Més negra no ha pogut ser. Potser hauria d´haver anat de cap de setmana amb la Rosa. O anar al Tibidabo. I no estar esperant a algú que ve quan li interessa, perquè crec que cada vegada està més clar. Però li donaré una mica de marge. De fet tot està començant. No haig de ser pessimista. Igualment vaig a canviar els llençols, i cap el llit


Si sou dels que us heu cregut que el canvi de govern a França ha estat motivat per les eleccions municipals de diumenge, lamento desenganyar-vos. El motiu ha estat clarament un altre. Encara que s’hagi aprofitat les eleccions per tapar-ho.\nLa setmana passada hi havia un sopar oficial al palau de l’Elisi, residència del president Hollande. Era el sopar de la visita del president xinès Xi Jinping a França. Al menú, un primer plat de foie-gras, un segon de vedella amb bolets i uns postres de xocolata i caramel. Tot regat amb els millors...\nAhir, una noticia més o menys curiosa em provocava una reacció sobre les eleccions primàries. Avui, una altra noticia similar hi torna. Encara que no forçosament sobre les primàries.\nA Ucraïna i a la vista de les eleccions presidencials que ha generat la nova situació del país, hauran de decidir si volen com a president al popular Dark Vador de la Guerra de les Galàxies, el malèfic pare de Lukas Skywalker instal·lat al costat fosc de la força.\nEn realitat es tracta d’un personatge que, durant tot el procés que ha...\nConfesso que, en llegir la noticia, he pensat immediatament amb les primàries del PSC a l’alcaldia de Barcelona i que la meva conclusió ha estat que només els hauria faltat això.\nPerquè a la petita ciutat francesa de Dannemarie, a Alsàcia, les eleccions municipals es van saldar amb un empat a 468 vots entre els dos candidats independents que aspiraven a l’alcaldia. Amb la particularitat que un votant va ser refusat per haver-se presentat un minut desprès del tancament del col·legi electoral.\nEl millor de tot...\nFa temps que no llegeixo cap notícia sobre una serp pitó escapada de casa seva i trobada en una claveguera o al bell mig del supermercat. Potser les autoritats ja han fet d’amagatotis el Pla Renove que jo pensava proposar-los desprès de llegir que els científics han demostrat que la pitó birmana té capacitat d’orientació i és capaç, com els gossos, de tornar a casa quan alguna cosa la porta lluny. Fins a 36 quilòmetres en els experiments.\nL’idea és perfecta perquè, a més, aquesta pitó és la més gran del gènere, cosa que satisfaria...\nEncara que pugui semblar-ho. I és que l’associació francesa Générations Cobayes acaba de presentar la seva campanya per protegir els orgasmes dels francesos i les franceses tot fent-los més bio.\nLa seva tesi central, avalada per diversos estudis científics, és que la munió de complements de tota mena que envolten l’activitat sexual dels gals, amb el que ells anomenen perturbadors endocrins, afecten la seva capacitat reproductora i també els seus orgasmes.\nPer això comencen proposant mesures...\nNo quedaria bé que ara ho traduís. Per tant, deixo el títol en versió original.\nAl cap i a la fi, es tracta de comentar una idea que he tingut a partir d’una notícia i pensant en un estil que a Catalunya fa temps que practiquem al Polònia de TV3. Perquè a Xina, acaben de descobrir el que podria ser el germà bessó del dictador nord-coreà Kim Jong-Un. I el millor del cas és que el xicot xinès, que viu a la ciutat de Shenyang, ha adoptat el pentinat, el vestir i els aires del seu sòcies famós per cuinar i despatxar al xiringuito de...\n29/03/2014 - 01:00\nAra que tots estem trobant-li mil i una virtuts al recent traspassat Adolfo Suárez, entre les que destaca la de saber plegar de la política quan les coses van malament, una notícia com la que afecta al vicepresident colombià Angelino Garzón, pot ajudar a posar les coses en el seu lloc.\nPerquè l’home, aneu a saber per quines raons, ha vist com el seu president, el seu cap, li oferia el que sembla un pont d’argent cap a la jubilació. En concret l’ambaixada del seu país al Brasil. És a dir, un futur ple de caipirinhas i ...\nL’enigma dels preservatius vaticans que plantejava ahir, podria donar en pocs dies un gir espectacular.\nUna noticia recent explica que un corredor de fons polonès, en Piotr Kurylo, està fent una cursa entre Polònia i el Vaticà de cara a assistir a la canonització del papa Joan Pau II que es farà el 27 d’abril al Vaticà. L’home va sortir fa ja uns quants dies del santuari de Studzieniczna on anava sovint el papa Woytila i ha confessat estar amoïnat perquè, al ritme que va, no sembla que pugui arribar a temps a Roma.\nEl papa Francesc deu estar força amoïnat. Per si no té prou problemes amb la pedofília, les finances i en Rouco Varela i companyia, la policia alemanya acaba d’informar-lo que ha interceptat un paquet que anava destinat al Vaticà en el que hi havia un total de 14 preservatius plens de cocaïna. Uns 340 grams valorats en 40.000€.\nPer ser més exactes, el paquet ha estat esperant a les oficines de Correus del Vaticà des del mes de gener, quan es va detectar, fins ara. En espera que algú el passés a recollir i per poder-lo enxampar. Però,...\nLA FEBRE DEL MÒBIL\nLa cosa està començant a sortir de mare. No n’hi ha prou amb fer-se una foto a la cerimònia dels Oscar o en pilotes al bell mig del Machu Pichu. Ara comença a entrar la moda de filmar-se fent alguna moneria.\nI això pot acabar essent perillós. Perquè encara que la companyia d’aviació hindú SpiceJet hagi jurat i perjurat que cap dels passatgers ha estat en perill perquè a la cabina dels avions hi havia un pilot de guàrdia i un auxiliar de vol permanents, que els passatgers de fins a cinc avions que feien rutes interiors a la Índia durant...\n25/03/2014 - 01:00


▷ Setmana d'espectacles musicals al Teatre Fortuny de Reus\nSetmana d'espectacles musicals al Teatre Fortuny de Reus\nEl Teatre Fortuny inicia uns dies de ple rendiment gràcies a les diverses funcions programades per a aquesta setmana. Després de l’èxit de les darreres representacions realitzades, l'espai escènic reusenc està preparat per a una nova setmana d’activitats, que en aquesta ocasió, tindrà la música com a principal protagonista.\nEn primer lloc, aquest mateix dimarts dia 12 de novembre, a les 20:30 h, el Fortuny acollirà "La Ventafocs", de Gioachino Rossini, a càrrec dels Amics de l'Òpera de Sabadell, en el que és una de les produccions operístiques incloses al Cicle Òpera a Catalunya. La representació, que es divideix en dos actes i que estarà sobretitulada en català, compta amb un text de Jacopo Ferretti, basat en part del conte de Charles Perrault i en el llibret de Charles-Guillaume Éttienne per al compositor maltès Niccolò Isouard.\nEs tracta d’una obra estrenada a Roma l’any 1817. L’òpera va ser rebuda amb hostilitat i va estar plena de contratemps, però malgrat la seva falta d’èxit en l’estrena, Rossini havia profetitzat des del principi que aquesta òpera acabaria triomfant. Finalment, la seva obra va viatjar a Barcelona, Viena, Londres, París, Berlín... i fins i tot a Nova York i Austràlia. L’òpera dura 3 hores i 10 minuts i el preu de les localitats oscil·la entre els 48€ i els 15€.\nEl teló del Teatre Fortuny tornarà a aixecar-se per la música aquest dissabte dia 16 de novembre. Ho farà per un concert extraordinari, inclòs a la programació del cicle Vermusic 2019, que anirà a càrrec d'Anna Roig & Àlex Cassanyes Big Band Project. El concert començarà a les 21:00 h i portaran a escena “La Tendresse”, un tribut a la cançó francesa i a la força de la música que encomana l’amor. Sonaran peces de Jacques Brel, Claude Nougaro, Serge Gainsbourg, entre d’altres.\nEn total són catorze els músics que pujaran dalt de l’escenari i que formen part de la BigBand Project, que juntament amb un director arranjador i una intèrpret, uniran la música de les cançons franceses que més li agraden a l’Anna Roig i les composicions exquisides i curoses de l’Àlex Cassanyes. El concert durarà 90 minuts sense entreacte i el preu de les entrades serà de 20€ o 18€.\nEspectacle familiar per a tots els gustos\nPer acabar, el diumenge 17 a les 12:00h, l’espectacle familiar “Els cistells de la caputxeta” de Samfaina de colors, aterrarà al Fortuny. La Caputxeta no tenia un cistell, si no que en tenia dotze: un per cada mes de l’any. Si bé és cert que dintre del cistell hi porta melmelada, suc i galetes, també és veritat que cada mes de l’any s’hi ha deixat caure en forma de vers i de tonada, de poesia i de cançó.\nLa funció passejarà pel calendari a través del llibre de poemes de Miquel Martí i Pol “Per molts anys!”, on el poeta va dedicar una poesia a cada mes de l’any. L’espectacle durarà 50 minuts. El preu de les entrades és de 10 euros i les localitats són numerades.\nI també teatre\nAquest divendres dia 15 de novembre el Teatre Fortuny rebrà també una representació teatral. Serà "Cinco horas con Mario, de Miguel Delibes, un testimoni de la realitat social i ideològica dels anys 60. Dirigida per Josefina Molina, el muntatge compta amb l'actuació estel·lar de Lola Herrera. La funció dura 85 minuts i els preus de les entrades oscil·len entre els 30 euros i els 10 euros.\nMés propostes familiars


2019 | Escola Mossèn Josep Arques | Pàgina 4\nBenvingudes famílies de P3. Us mostrem unes fotos de com es van adaptant a l’escola els/les vostres fills i filles.\nGeneral, Infantil, P3, Portada ADAPTACIÓ 0\nEls i les alumnes de l’escola van participar en el Seguici Infantil de la Festa Major Petita de Cervera, i ho van fer de la següent manera:\n– Els alumnes de 2n curs van dur la Senyera Petita\n– Els alumnes de 5è van fer ballar la… Llegeix més»\nGeneral, Portada, Primària Festa Major 0\nLa selecció del primer timbre musical d’octubre està basada en la música d’algunes de les més conegudes estrelles del rock i el pop de tots els temps.\nHem pensat que la millor manera de rendir homenatge a aquests artistes serà fer sentir una selecció de les… Llegeix més»\nActivitats Festa Major (Cicle Inicial)\nLa setmana passada, l’alumnat de Cicle Inicial vam treballar la Festa Major. Els i les alumnes de primer van conèixer els personatges del correfoc i el vestuari dels diables. I les nenes i els nens de segon vam anar a l’Antic convent de Sant Domènec… Llegeix més»\n1rA, 1rB, 2nA, 2nB, General, Portada, Primària Festa Major, Visites 0\nComencem nou curs escolar amb ganes, il·lusió i molta música que esperem ens continuï acompanyant cada quinzena.\nEntrarem al matí a ritme de Bon dia (Gertrudis)) i a la tarda amb Si tot va bé (Animal). Les sortides aniran acompanyades de la cançó Escales fins al… Llegeix més»\nGeneral, Infantil, Portada, Primària timbre musical, videos 0\nEl passat 21 de juny vam celebrar el final del curs d’enguany. Primerament ens vam acomiadar dels alumnes de 6è a través de diversos escrits tots ells molt emotius. Seguidament vam cantar la cançó “Caminem lluny” de Doctor Prats on també van participar… Llegeix més»\nGeneral, Infantil, Portada, Primària comiat, festa, fi de curs, vacances 0\nDimecres 12 de Juny a la tarda vam celebrar l’acte de comiat dels alumnes de 6è. Va ser un moment molt emotiu on pares, familiars, mestres i alumnes vam recordar els anys viscuts a l’escola.\nFeu clic a la foto per veure l’àlbumLlegeix més»\nGeneral, Infantil, Portada, Primària 6è, comiat, orles 0\nLa setmana passada es va celebrar la Setmana de la Salut a l’escola treballant diversos temes sobre l’alimentació, l’esport i les emocions, aspectes relacionats amb el programa SI. Vam fer un esmorzar saludable, zumba i acroesport amb la visita més esperada el… Llegeix més»\nGeneral, Infantil, Portada, Primària cardio, salut 0\nPer acomiadar aquest segon trimestre cada cicle ha elaborat la seva mona per celebrar la Pasqua. Després hem anat a gaudir del dia a diferents espais de Cervera passant una estona ben divertida amb tots els nostres companys.\nCliqueu a les fotos per veure els… Llegeix més»\nGeneral, Infantil, Portada, Primària mona, pasqua 0


La FEAT rebutja l’aposta de Jané de prohibir els camions a l’N-340\npublicat el 16/2/2016\nLa FEAT rebutja l’aposta que dijous va fer el conseller d’Interior, Jordi Jané, de prohibir la circulació de camions per l’N-340 al seu pas per les Terres de l’Ebre com a mesura “provisional” per reduir la sinistralitat. El director de l’entitat, Josep Lluís Aymat, ha recordat que “el problema no és el trànsit que passa per l’N-340”, sinó que la via “ha esdevingut obsoleta”. En tot cas, Aymat ha dit que la mesura, “absolutament excepcional”, hauria de “venir acompanyada d’una alternativa amb les mateixes condicions d’ús” per als transportistes, és a dir, la gratuïtat de l’autopista. “No pot ser que ens diguin que no podem passar per l’N-340 i que obligatòriament hàgim d’anar a passar peatges a una concessionària privada”, ha dit Aymat.\nEl president de la FEAT ha dit que l’única solució és la gratuïtat de l’autopista mitjançant un “esforç pressupostari” que han de fer “les administracions que no han fet els deures” per tal que els trams d’autopista al territori siguin lliures de peatge “mentre no s’arbitra una solució a llarg termini”, segons Aymat.\nD’altra banda, Aymat ha dit que no entén per què la Generalitat no s’ha alineat amb el moviment veïnal i els alcaldes de les Terres de l’Ebre demanant l’alliberament de peatges a l’AP-7. “La Generalitat s’ha trobat amb un problema que, al cap i a la fi, tampoc és seu, perquè la titularitat de la concessió de l’autopista i de l’N-340 és de l’estat espanyol”, ha afirmat Aymat, que ha dit que el govern s’hauria d’haver alineat amb els alcaldes del territori i de les entitats que han advocat per la gratuïtat de l’autopista i perquè l’Estat negociï amb la concessionària. “No sé per què no ho han secundat”, ha dit el president de la FEAT, que creu que hauria estat l’actuació “més assenyada” per part del Govern.\nMentre Jané parlava d’una mesura “provisional, sense ser definitiva” que permeti rebaixar la sinistralitat de la carretera, Aymat ha recriminat el conseller d’Interior que “hi ha mesures provisionals que duren 20 anys”. A més, el director de la FEAT ha considerat que els avantatges de prohibir el pas de camions a l’N-340 “no té permanència” malgrat els “efectes positius a curt termini”, segons s’ha demostrat amb l’N-II a Girona, on després d’una reducció de la sinistralitat després del veto als camions, l’índex d’accidents ha tornat a pujar.\nAmb tot, Aymat ha dit que la intenció de Jané no era criminalitzar els camioners però ha afirmat que “no pot ser que la solució passi per estigmatitzar el sector i plantejant una mesura a tan curt termini” com és la prohibició dels vehicles de gran tonatge a l’N-340.\nEls alcaldes de les Terres de l’Ebre, els del Pacte de Berà i la FEAT han convocat una manifestació el 19 de març amb talls simultanis a l’N-340 al Perelló (Baix Ebre) i al Vendrell (Baix Penedès) i marxes lentes per l’AP-7. A la protesta també s’hi ha sumat el moviment veïnal de les Terres de l’Ebre que fa 20 setmanes que programa talls de trànsit en aquesta via.


Felicitats als participants | el nord de la Via Catalana\nCatalunya Nord per la Independència, la territorial nord-catalana de l’ANC (Assemblea Nacional Catalana) felicita els més de 1.600.000 participants a la VIA CATALANA, i més particularment els milers de participants del TRAM 722 que han allargat de dos quilòmetres la Via Catalana al nord.\nAquest tram 722 ha estat possible gràcies a l’ANC Cat Nord que va proposar el projecte. Gràcies a tots els Casals i Associacions que s’hi han volgut afegir, i gràcies a un gran nombre de catalans del nord que han volgut mostrar la seua solidaritat amb els que lluiten per la independència i al mateix temps, afirmar la seua catalanitat.\nMesos de preparació per un resultat magnífic, al llarg dels 400 quilòmetres catalanes i catalans, s’han donat la mà per a reivindicar dignitat i llibertat.\nLa Via Catalana tenia dos objectius :\nReivindicar un referèmdum per a decidir el futur de Catalunya\nInternacionalitzar el conflicte entre Madrid i Barcelona, entre Espanya i Catalunya.\nLa VIA CATALANA ha aconseguit els dos objectius.\nFins i tot si Madrid continua negant a Catalunya el dret a organitzar un referèmdum, a nivell internacional la premsa se’n fa ressó i els primers Estats donen suport al poble de Catalunya.\nCatalunya Nord per la independència agraeix les municipalitats del Portús i del Voló, els serveis d’ordre i de socors, els artistes que han animat la tarda, els fotògrafs, els Casals, associacions, partits polítics… i tots els voluntaris que han preparat i fet possible aquest fantàstic esdeveniment.\nEls organitzadors del TRAM 722\n← La Via Catalana a “L’Indépendant” Troba el teu lloc a la història →


Tot a punt per a la celebració de la X jornada de l'Àmbit de Servei Sociosanitari\nAmb el propòsit de donar a conèixer les experiències i els treballs desenvolupats el passat 2017 en matèria sociosanitària, el proper 5 d'octubre l'edifici docent acollirà la X jornada científica de l'Àmbit de Servei Sociosanitari, la qual comptarà amb les exposicions de diversos professionals d'aquest àmbit provinents de diferents centres gestionats per la Fundació Vallparadís de MútuaTerrassa.\nLa inauguració anirà a càrrec del Dr. Esteve Picola, director general de l'entitat i del Sr. Ramon Ramells, gerent de l'Àmbit de Servei Sociosanitari. Acte seguit s'esdevindran les presentacions dels onze treballs i experiències, totes elles vinculades al terreny sociosanitari i centrades en aspectes tan diferenciats com diferents com, la salut mental, esquizofrenia i gent gran.\nLa conferència de la jornada d'enguany anirà a càrrec del Dr. Antoni Andreu, Doctor en Medicina especialitzat en Bioquímica Clínica de la Universitat Autònoma de Barcelona (UAB). Director Científic d'EATRIS, i portarà per títol: "Què ens aporta la recerca en el sector de la dependència?"\nPer a més informació consulteu el programa de la X Jornada de l'Àmbit de Servei Sociosanitari


Notícies - Junts per Sant Cugat reclama més inversió en instal·lacions i promoció de l'esport\nEl grup municipal proposa, entre d'altres, incrementar un 200% les subvencions a entitats esportives\nImatge d'arxiu d'una partit de bàsquet en un pavelló de la ciutat / Foto: Cugat Mèdia\nel 11/gener Anna González Política PDF\nJunts per Sant Cugat proposa incrementar el pressupost de l'àmbit de l'esport. Segons el grup municipal, Sant Cugat necessita més instal·lacions esportives i més suport a les entitats que treballen aquest àmbit. En concret, i a través d'una moció, Junts planteja incrementar la despesa per habitant en materia d'esports per acostar-la a les mitjanes de la demarcació de Barcelona i de Catalunya, i incrementar un 200% les subvencions a les entitats i agents locals.\nSegons el portal de Transparència de la Generalitat, Sant Cugat ha destinat aquest 2021 prop de 7 milions d'euros a Esports. Això suposa uns 70 euros per habitant, un 83% més que l'any anterior. Aquestes xifres situen el municipi per sobre de la mitjana de Barcelona, però per sota de la catalana.\nDespesa 2021 / Foto: Generalitat\nÉs a dir, la ciutat destina 8,30 euros per habitant a promoció i foment de l'esport, i 53,14 a instal·lacions esportives. Unes xifres que, segons Junts, s'haurien d'aproximar a les de la mitjana de la demarcació de Barcelona i a la catalana. La demarcació gasta un 46% més en promoció de l'esport (12,13 euros/habitant) que Sant Cugat, i en canvi gasta una xifra similar en instal·lacions esportives (53,40 euros/habitant). La mitjana catalana representa un 76% més (14,61 euros/habitant) per a foment de l'esport i un 52% més (81,12 euros/habitant) en instal·lacions.\nDespesa en promoció/ Foto: Generalitat\nDespesa en instal·lacions / Foto: Generalitat\nDe fet, i tal com recull la moció presentada per Junts, les xifres s'agreugen si es comparen amb anys anteriors. El 2020, Sant Cugat va destinar 38,26 euros a esports, un 12,29% menys que l'any anterior i lluny de les mitjanes de la demarcació de Barcelona (113,22 euros) i de Catalunya (131 euros). Això va suposar 7 euros per habitant en promoció de l'esport i 29 en instal·lacions esportives.\nDespesa 2020 / Foto: Generalitat\nDavant aquestes xifres, i tenint en compte que el Pla estratègic de l'Esport marca una millora del pressupost i dels espais per a la pràctica esportiva, Junts demana incrementar el pressupost destinat a Esports un 2 milions d'euros més i les subvencions a les entitats un 200% més.\nTambé proposa crear línies de suport específic a entitats amb esportistes de primer nivell, i mecanismes perquè cap infant o adolescent es quedi sense fer esport per motius econòmics o d'espai.


marfanta.com: Dimecres història: el barri de Pescadors\nL'actual carrer Pescadors és un dels últims vestigis de l'antic barri de Pescadors, un dels que va resultar més afectats pels bombardejos de la Guerra Civil amb la resta d'edificis de la façana fluvial. Es calcula que a Tortosa més de 1.000 habitatges van quedar destruïts, sobretot als carrers més propers als tres ponts sobre l'Ebre, que també van ser dinamitats*. Aquesta imatge del fons de Josep Salvany és del 1916 i ens mostra com era la façana de l'antiga capella de Sant Pere, ubicada al carrer del mateix nom. La capella pertanyia a la Societat de Pescadors de Tortosa i de Sant Carles de la Ràpita, i presidint la façana hi havia en castat el fragment d'un mascaró de proa, una talla de fusta que segons sembla procedia d'un naufragi. El mascaró representava el cap d'un lleó, animal al·legòric del patró dels pescadors. De fet, el lleó sosté a les urpes l'escut del primer Papa de Roma. Però la fotografia de Salvany també ens explica altres històries, com la de la xiqueta amb davantal que porta un cistell al cap, o la del xiquet amb roba d'aprenent que descansa un moment assegut a la cantonada, venint o tornant d'algun encàrrec. També ens crida l'atenció les pintades que hi ha a la paret: una diu "The Reina, el mejor remedio del mundo", mente que l'altre proclama "Maura Sí". Segons un anunci publicat a La Vanguardia del 6 de desembre de 1914, The Reina era un producte per combatre el tifus i les infeccions gàstriques, "el mejor remedio para las familias". A Tortosa també hi havia una altra d'aquestes pintades al carrer Canvis, a la façana de l'antic ajuntament (ho podem veure en una altra imatge del fons Salvany). Per la seua banda, la consigna "Maura Sí", que era una de les proclames dels seguidors d'Antonio Maura, també es veu pintada sobre la pedra del pont de l'Estat, a la plaça del Paiolet enfangada que Gerard Vergés va retratar l'any 1921.\n(*)Després de la Guerra Civil, Tortosa va quedar completament en runes i s'ha dit que va ser la més castigada de Catalunya durant el conflicte del 1936 al 1939. El 21 de juny de 1940, ara tot just s'acaben de complir 69 anys, l’Ajuntament de Tortosa va acordar demanar la intervenció del govern de Franco, per poder reconstruir la ciutat. Al cap de dos anys va iniciar-se la reconstrucció, i entre els anys 1948 i 1954 va refer-se el barri de Pescadors, que va haver de fer lloc a la plaça d'Espanya, un espai porxat que recorda l'antiga plaça de les Cols (l'actual plaça de la Constitució). A la plaça d'Espanya va aixecar-se l'actual ajuntament, custodiat per altres edificis oficials, com eren la seu de la Telefónica i l'edifici de Correus i Telègrafs.\nPublicat per Gustau Moreno a 24.6.09


Junts pel Sí ara es proposa d'arribar als 40.000 'candidats'\nJunts pel Sí ara es proposa d’arribar als 40.000 ‘candidats’\nLa campanya va aconseguir quinze mil adhesions en tan sols vint-i-quatre hores\nLa candidatura independentista integrada per CDC, ERC i la societat civil va engegar dimecres al vespre una iniciativa per a fer ‘la llista electoral més gran d’Europa’. El propòsit de Junts pel Sí era de reunir 13.500 ‘candidats’ que fessin costat als candidats que finalment anirien a la llista al parlament el 27 de setembre. Eren cent adhesions per a cadascun dels cent trenta-cinc candidats que optarà a tenir-hi un escó. Però l’objectiu es va superar en tan sols vint-i-quatre hores. Ahir al vespre ja hi havia 15.000 inscrits i la xifra creixia sense parar. Ara es proposa d’arribar als 40.000 candidats, que és el mateix nombre de voluntaris del 9-N.\nAquest és el text que explicava el propòsit i la funció d’aquests 13.500 ‘candidats’:\n«Junts pel Sí va més enllà de les 135 persones que formen part de la candidatura. És un projecte de tots. Per això, necessitem la màxima implicació de tothom per aconseguir una majoria suficient que ens permeti guanyar les eleccions del 27 de setembre.\nPer simbolitzar aquesta força, et convidem a què tu tambe et facis candidat de Junts pel Sí. Volem ser més de 13.500 persones, 100 per cadascún dels 135 diputats al Parlament, per garantir que el 27-S serà un èxit.\nAquesta no és la llista de Romeva, Forcadell, Casals, Mas, Junqueras o Guardiola. No és la llista de ningú, és la llista de tots els que volem fer un país millor, més just i digne. El 27 de setembre, tots som candidats de Junts pel Sí.\nLes 5 accions que pots fer com a candidat/a pel sí!\n1. Explica la teva història a les persones del teu voltant : per què sóc candidat pel sí?\n2. Fes nous candidats pel sí!\n3. Col·labora amb el punt de Junts pel Sí de la teva comarca o localitat.\n4. Fes ús de les xarxes socials (Twitter, Facebook, WhatsApp) per difondre la teva tasca com a candidat/a pel sí.\n5. Assisteix als actes de Junts pel Sí.»


El moto Club amposta organitza amb èxit l´última cursa de la Lliga de MX de Nens\nL’Oriola MX Parc d’Amposta ha celebrat aquest passat diumenge l’última cursa de la temporada de la Lliga Catalana Interprovincial de Motocròs de Nens 2018.\nEl traçat del Montsià s’ha vestit de gal·la per acollir més de mig centenar de pilots que han acudit a la darrera cita del curs amb l’objectiu d’aconseguir un bon resultat i amb ganes d’oferir un bon espectacle.\nUn dels duels més esperats de la jornada era el que havia d’enfrontar els dos candidats al títol de la categoria MX85 Cadet, Ferran Ferré i Ramon Vidal. Ferré ha dominat les dues mànigues mitjançant una boníssima actuació i, d’aquesta manera, s’ha alçat amb el títol de campió de Catalunya de la Lliga Cadet. Vidal, segon a Amposta, s’ha hagut de conformar amb el subcampionat. Marc Calvo ha completat les posicions de podi de la categoria.\nD’altra banda, Carlos Prat s’ha proclamat campió de la categoria MX65 després de segellar una temporada per emmarcar on ha sigut capaç de vèncer en nou de les deu mànigues disputades. Prat s’ha imposat còmodament en la darrera prova de la temporada, on ha compartit podi amb els pilots Ivan Polvillo, segon, i Alejandro Liñan, tercer.\nAmb la categoria dels més petits ja resolta a favor de Nil Pallarès, Omar Pavón s’ha erigit com el gran protagonista de la darrera prova del campionat gràcies a una extraordinària actuació que l’ha permès pujar per primera vegada en aquesta temporada a l’esglaó més alt del podi. Pavón no s’ha doblegat en cap moment, i davant la pressió de pilots de la talla de Joan García, Hugo Moreno o el campió Nil Pallarès, ha premut l’accelerador fins a creuar la bandera de quadres en primera posició, i per partida doble!\nJoan García i Nil Pallarès han completat el triplet d’honor de la categoria MX50.\nFinalment, el campió de la categoria MX85 Juvenil, Unai Aguiló, ha tancat la temporada amb una nova victòria. Aleix Martí, segon, i Guillem Gili, tercer, han completat les posicions de podi.


El Govern de les Illes Balears ha duit a terme 2.065 controls sanitaris a tots els ports de l’arxipèlag, i 3.805 als aeroports d’ençà que va entrar en vigor l’Ordre ministerial que restringia el trànsit aeri i marítim per tal de contenir els contagis de coronavirus. Les revisions i qüestionaris han estat duits a terme per personal especialitzat de la Conselleria de Salut i Consum. Una única persona va mostrar simptomatologia compatible amb el COVID-19 al port de Palma, la qual cosa representa un 0,04 % del total de persones a les quals s’ha fet seguiment en els ports. Pel que fa als aeroports, 20 persones (19 a Son Sant Joan i 1 a Es Codolar) han presentat simptomatologia compatible amb la COVID-19, xifra que representa el 0,5 % del total dels controls. En tots els casos, les persones sospitoses de tenir el virus han estat aïllades. - Elmedio.es\nUsted está aquí: Inicio1 / Comunidades2 / Otras provincias de España3 / El Govern de les Illes Balears ha duit a terme 2.065 controls sanitaris...\nhttps://www.elmedio.es/wp-content/uploads/2020/03/IT_1585228232102_97.jpg 0 0 Redacción Elmedio.es https://www.elmedio.es/wp-content/uploads/2020/05/logo-elmedio-rojo.png Redacción Elmedio.es2020-03-26 12:50:002020-03-27 02:41:12El Govern de les Illes Balears ha duit a terme 2.065 controls sanitaris a tots els ports de l’arxipèlag, i 3.805 als aeroports d’ençà que va entrar en vigor l’Ordre ministerial que restringia el trànsit aeri i marítim per tal de contenir els contagis de coronavirus. Les revisions i qüestionaris han estat duits a terme per personal especialitzat de la Conselleria de Salut i Consum. Una única persona va mostrar simptomatologia compatible amb el COVID-19 al port de Palma, la qual cosa representa un 0,04 % del total de persones a les quals s’ha fet seguiment en els ports. Pel que fa als aeroports, 20 persones (19 a Son Sant Joan i 1 a Es Codolar) han presentat simptomatologia compatible amb la COVID-19, xifra que representa el 0,5 % del total dels controls. En tots els casos, les persones sospitoses de tenir el virus han estat aïllades.


La Biblioteca Enric Miralles es consolida com un equipament de lectura i estudi amb més de 12.000 préstecs el 2017 - Ajuntament de Palafolls\n22/02/2019 | 18:21 h\nLa Biblioteca Enric Miralles es consolida com un equipament de lectura i estudi amb més de 12.000 préstecs el 2017\nEl llibre amb diferència, seguit del DVD, el CD musical i el còmic són els serveis més sol·licitats\nAny rere any al Biblioteca Enric Miralles es consolida com un equipament cultural i educatiu a la nostra població. Aquest 2017 la biblioteca ha finalitzat l'any amb un fons documental de 30.464 suports culturals i educatius entre els quals sobresurten els llibres que representen 24.656 dels elements documentals. L'enregistrament de vídeo i sonor van agafant protagonisme però lluny de superar els 3.000 suports.\nAquest fons documental que ja acumula la biblioteca va en consonància amb el servei prestat al ciutadà que aquest 2017 s'ha decantat per sol·licitar en préstec prop de 8.000 llibres comptabilitzant les renovacions i els eBooks. Seguit de lluny, el segon suport més sol·licitat és l'enregistraments de vídeo amb 2.751 préstecs totals.\nPel que fa a com el ciutadà consumeix el fons de la biblioteca, les visites presencials lluny de veure's relegades es consoliden. Sí que pren cada cop més importància el servei de renovacions en línia, mentre els servei WI-FI i l'ús de servei d'Internet són serveis que no superen el 20% del total de la mitjana de visites que acull l'equipament.


Siemens renova el seu equip d'enclavament laboral | Metropolis Logistica\nSiemens renova el seu equip de l’enclavament laboral amb Metropolis Logistica\nLa companyia alemanya Siemens, fidel als seus valors i a les seves polítiques de Responsabilitat Social Corporativa, ha renovat un any més el contracte de l’enclavament laboral a les seves instal·lacions de Cornellà de Llobregat.\nEn els últims anys, aquesta fàbrica s’ha convertit en un important referent internacional de fabricació de productes ferroviaris gràcies a les seves 3 línies de negoci:\nDes d’aquestes instal·lacions, a més dels projectes per al mercat espanyol, s’exporten equips elèctrics i electrònics de tracció i senyalització a tots els països del món, incloent els trens i les línies d’alta velocitat d’Alemanya i altres països europeus.\nL’equip de l’enclavament laboral de Siemens està format per set operaris i un encarregat que realitzen principalment tasques de manipulació de bobines de coure.\nA través de la contractació d’un enclavament laboral es pretén:\nLa integració de persones amb discapacitat a l’empresa genera un millor clima laboral, canvia l’actitud dels treballadors i elimina molts prejudicis. A més, sensibilitza a la plantilla ja que fomenta la diversitat i la no discriminació dins de l’entorn laboral.\nA Metropolis Logistica oferim un ampli ventall de serveis de logística industrial aportant una millora contínua en els processos industrials, una simplificació en la gestió d’equips i persones i una reducció considerable dels costos.\nEl nostre Sistema de Gestió de Qualitat està certificat segons la Norma ISO 9001:2008. A més, disposem d’un Sistema de Gestió Ambiental certificat segons la norma ISO 14001:2004.\nDes de Metropolis Logistica volem agrair a Siemens que hagi confiat novament en els nostres serveis logístics i, sobretot, el seu suport en la inserció laboral de persones amb discapacitat.


Per què teràpia miofuncional?\nMoltes causes poden explicar les dificultats d’articulació i el seu tractament és totalment diferent\nMariona Herrera i Aina Moratinos\nPer què teràpia miofuncional? Isaac Buj\nQuan un infant presenta dificultats en l’articulació d’algun so de la parla ningú no dubta quin professional cal consultar, però com es rehabiliten aquestes dificultats? Són totes iguals? Tenen totes les mateixes causes?\nAquestes preguntes són, per a nosaltres, les més importants per poder realitzar un bon diagnòstic. Hi ha moltes causes que poden explicar les dificultats d’articulació, algunes més comunes que d’altres, i el seu tractament és totalment diferent. A la nostra oïda hi arriba el resultat final, és a dir, el so que produeix l’infant, però per tal que la intervenció sigui efectiva cal determinar què provoca aquestes distorsions o errades fonètiques.\nCal determinar què provoca aquestes distorsions o errades fonètiques.\nHi ha tres causes principals que expliquen les dificultats d’articulació, tot i que sovint apareixen combinades:\nCauses físiques: quan les estructures òssies i/o musculars del sistema bucofonatori presenten alguna alteració que impedeix l’articulació correcta dels sons.\nCauses neurològiques: quan hi ha una mala coordinació de la musculatura encarregada d’articular els sons per qüestions neurològiques.\nCauses auditives: ja sigui per pèrdues auditives temporals o mantingudes o per un dèficit en el processament auditiu.\nD’aquestes causes en dependran les característiques del tractament, la durada, el pronòstic, la intervenció d’altres professionals, les tècniques utilitzades, etc.\nSi es tracta de causes físiques, hem de parlar de teràpia miofuncional. Aquesta teràpia es defineix com el conjunt de procediments i tècniques utilitzats per a la correcció del desequilibri muscular orofacial, la creació de nous patrons musculars en la deglució, la creació de patrons adequats per a l’articulació de la paraula, la reducció d’hàbits nocius i la millora de l’estètica del pacient.\nLa teràpia miofuncional té en compte totes les particularitats estructurals i funcionals de l’infant i, en el cas de les dificultats d’articulació, valora com pot aconseguir un equilibri muscular que permeti un bon desenvolupament de les funcions orofacials. És molt comú que quan hi ha dificultats d’articulació de tipus físic hi hagi altres funcions alterades, com la de respiració o deglució, ja que la musculatura orofacial es manté en equilibri per mitjà de les seves funcions.\nÉs molt comú que quan existeixen dificultats d’articulació de tipus físic hi hagi altres funcions alterades, com la de respiració o deglució\nAixí doncs, per prevenir possibles dificultats articulatòries és important parar esment en el correcte desenvolupament de les funcions bàsiques. La respiració nasal afavoreix un desenvolupament adequat de les estructures òssies de la cara i manté en equilibri la musculatura de la boca. La masticació i la deglució, al seu torn, també són funcions que, mentre es desenvolupin correctament, ajuden a mantenir aquest equilibri estimulant el creixement de les estructures en què intervenen. Introduir aliments de diferents textures i consistències i evitar aliments massa blans i pastosos, retirar el xumet i altres hàbits orals a temps, realitzar revisions periòdiques al pediatra i a l’otorrinolaringòleg i establir unes rutines sòlides d’higiene nasal i oral ajudaran a prevenir desajustos en les estructures orals i n’afavoriran un bon desenvolupament.\nA vegades, però, hi ha altres factors que tenen com a conseqüència dificultats d’articulació i que no són produïdes per alteracions funcionals. Les malformacions congènites o les condicions musculars pròpies d’algunes síndromes, entre d’altres, també provoquen unes condicions particulars que sovint presenten aquestes dificultats. En aquests casos, l’objectiu de la teràpia no serà rehabilitar una funció alterada sinó establir uns patrons que compensin el desequilibri estructural i/o muscular, tenint en compte les característiques individuals de cada infant. Tanmateix, en alguns casos no serà possible aconseguir uns patrons articulatoris sense alteracions.\nLa intervenció mitjançant teràpia miofuncional fa servir exercicis específics i de curta durada\nLa intervenció mitjançant teràpia miofuncional fa servir exercicis específics i de curta durada i fuig de l’estimulació més global que utilitzaven les tècniques més tradicionals. D’aquesta manera, aporta informació precisa i causa canvis neuromusculars que ajuden a establir uns patrons articulatoris adequats. Això permet treballar d’una manera més focalitzada, reduir la durada del tractament i augmentar-ne l’efectivitat.\nLa implicació de la família i la consciència i la necessitat de canvi de l’infant seran vitals per aconseguir establir i mantenir en el temps els nous patrons articulatoris.\nMariona Herrera i Aina Moratinos són logopedes de Creix\nSalut trastorns aprenentatge